laion/Wikipedia-Exotic huggingface dataset:
ঝালদা রেলওয়ে স্টেশন

ঝালদা রেলওয়ে স্টেশন ভারতের পশ্চিমবঙ্গ রাজ্যের ঝালদা শহরের রেল পরিসেবা প্রদান করে থাকে।এই স্টেশনটি পুরুলিয়া জেলায় অবস্থিত।স্টেশনটি সমুদ্র সমতল থেকে ২৯৭ মিটার উচ্চতায় অবস্থিত।এটি দক্ষিণ পূর্ব রেলের রাঁচি রেলওয়ে বিভাগ এর অন্তর্গত। ঝালদা রেল স্টেশনটি মুরি এবং বোকারো স্টিল সিটির মধ্যে অবস্থিত। স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। ঝালদা রেলওয়ে স্টেশনে ৪ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। ঝালদা রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই। "Jhalda Railway Station"। সংগ্রহের তারিখ ৫ অক্টোবর ২০১৬।  "RANCHI DIVISION AT A GLANCE"। Official Website, South Eastern Railway, Govt of India। ৩০ মে ২০১৩ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১২।  "Sealdah-Ajmer Sharif Express from today"। The Times of India। ১৩ সেপ্টেম্বর ২০০৯। ৩ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০১২।  https://indiarailinfo.com/arrivals/jhalida-jaa/382 "List of Locations (Irrespective Of States) Where Computerized Reservation Facilities Are Available"। Official website of the Indian Railways। ৩ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১২।
জিঞ্জার হোটেলস

জিঞ্জার হচ্ছে ভারতীয় একটি হোটেল গ্রুপ, যা রুটস কর্পোরেশন লিমিটেট দ্বারা প্রতিষ্ঠিত এবং “স্মার্ট বেসিকস হোটেলস” ব্রান্ড নামে পরিচিত টাটা গ্রুপের একটি অংশ । এ গ্রুপের প্রথম হোটেলটি ২০০৪ সালের জুন মাসে বেঙ্গালুরুর হোয়াইট ফিল্ডে প্রথম চালু হয় । রুটস কর্পোরেশন লিমিটেট হচ্ছে দ্যা ইন্ডিয়ান হোটেলস কোম্পানী লিমিটেড(আইএইচসিএল) এর অধীনস্থ একটি কোম্পানী । আইএইচসিএল, যা টাটা গ্রুপের একটি অংশ, ইন্ডিয়ার সবচেয়ে বৃহৎ হোটেল গ্রুপ । ইন্ডিয়ার অভ্যন্তরে এবং বাইরের দেশগুলোতে এর ৭০ টিরও বেশি প্রপার্টি রয়েছে এবং ভারতের হসপিটালিটি সেক্টরে এদের অবস্থান ১০০ বছরেরও বেশি পুরোনো । এটি ২০০৪ সালে প্রাথমিকভাবে প্রতি রাতের জন্য ₹ ৯৯৯ চার্জ করত। বর্তমানে এটি প্রতি রাতের ভাড়া হিসাবে ₹ ২৯৯৯-৩৪৯৯ (ট্যাক্স নিয়ে)। ভারতে জিঞ্জার হোটেল গ্রুপ এর ৩৪টি হোটেল রয়েছে । জিঞ্জার গ্রুপের হোটেলগুলো ভারতের যে সকল স্থানে অবস্থিত সেগুলো হল- আগরতলা, আহমেদাবাদ, বেঙ্গালুরু, বেঙ্গালুরু (আইআরআর-ডমলুর), ভুবনেশ্বর, চেন্নাই, দিল্লি-বিবেক বিহার, ফরিদাবাদ, গোয়া, গুয়াহাটি, ইন্দোর, জামশেদপুর মানেসর ম্যাঙ্গালোর, মাইসোর, নাশিক, পন্তনাগর, পুনে পিম্প্রি ও ওয়াকাদ, পুদুচেরি, সুরাট, থানে, ত্রিভানদ্রাম, বড়োদরা, মুম্বাই, ম্যাঙ্গালোর, তিরুপুর, জয়পুর, নভি মুম্বাই, নয়ডা, চন্ডিগড়, বিশাখাপত্তনম, কাটরা, তিরুপতি. আসন্ন অবস্থানে: গোয়া (মাডগাঁও), গ্রেটার নয়ডা । "Ginger eyes standalone, family-run hotels to scale up inventory"। thehindubusinessline.com। ১৮ মার্চ ২০১৬। সংগ্রহের তারিখ ৫ অক্টোবর ২০১৬।  "Tata launches Ginger hotel in Chennai"। thehindu.com। ১৭ নভেম্বর ২০১০। সংগ্রহের তারিখ ৫ অক্টোবর ২০১৬।  "About Ginger Pondicherry"। cleartrip.com। সংগ্রহের তারিখ ৫ অক্টোবর ২০১৬।  Ginger Homepage
মাইকেল কস্টারলিৎজ

জন মাইকেল কস্টারলিৎজ (ইংরেজি: Michael Kosterlitz; জন্ম: ১৯৪২) স্কটল্যান্ডের অ্যাবরদিনে জন্মগ্রহণকারী বিশিষ্ট শিক্ষাবিদ। ইতোমধ্যেই মাইকেল কস্টারলিৎজ ম্যাক্সওয়েল পদক ও পুরস্কারসহ পদার্থবিজ্ঞানে নোবেল পুরস্কার বিজয়ী। বর্তমানে তিনি ব্রাউন বিশ্ববিদ্যালয়ে কর্মরত। বিখ্যাত জৈবরসায়নবিদ হান্স কস্টারলিৎজের সন্তান তিনি। জার্মান ইহুদি অভিবাসিত পরিবারের সন্তান তিনি। স্নাতক ডিগ্রি অর্জনশেষে স্নাতকোত্তর ডিগ্রি লাভ করেন কেমব্রিজের গনভিল ও কাইয়াস কলেজ থেকে। এরপর ১৯৬৯ সালে অক্সফোর্ডের ব্রেজনোজ কলেজ ডক্টর অব ফিলোসফি লাভ করেন। ডেভিড থাউলেসের সাথে বার্মিংহাম বিশ্ববিদ্যালয়ে পোস্টডক্টরাল করার সুযোগ পান। ১৯৭৪ সালে কর্নেল বিশ্ববিদ্যালয় থেকে বার্মিংহাম বিশ্ববিদ্যালয়ের অনুষদে নিযুক্ত হন। শুরুতে প্রভাষক ও পরবর্তীতে রিডার ছিলেন তিনি। এরপর ১৯৮২সাল থেকে ব্রাউন বিশ্ববিদ্যালয়ে পদার্থবিজ্ঞানের অধ্যাপকের দায়িত্ব পালন করছেন তিনি। বর্তমানে তিনি ফিনল্যান্ডের আলতো বিশ্ববিদ্যালয়ে ভিজিটিং রিসার্চ ফেলো হিসেবে রয়েছেন। কস্টারলিৎজ ঘনীভূত বিষয়ে তাত্ত্বিকভাবে গবেষণা করছেন। ১৯৮১ সালে ব্রিটিশ পদার্থবিজ্ঞান ইনস্টিটিউট থেকে ম্যাক্সওয়েল পদক ও পুরস্কার পান। ২০০০ সালে কস্টারলিৎজ-থাউলেস দশান্তর জন্য আমেরিকান ফিজিক্যাল সোসাইটি থেকে লার্স অনসাগার পুরস্কার লাভ করেন। ২০১৬ সালে ডানকান হল্ডেইন ও ডেভিড জে. থাউলেসের সাথে পদার্থবিজ্ঞানে যৌথভাবে নোবেল পুরস্কার লাভ করেন তিনি। Devlin, Hannah; Sample, Ian (২০১৬-১০-০৪)। "British trio win Nobel prize in physics 2016 for work on exotic states of matter – live"। the Guardian। সংগ্রহের তারিখ ২০১৬-১০-০৪।  "Two former Birmingham scientists awarded Nobel Prize for Physics"। University of Birmingham। ৪ অক্টোবর ২০১৬। সংগ্রহের তারিখ ৪ অক্টোবর ২০১৬।  পদার্থবিজ্ঞান ডানকান হল্ডেইন পদার্থবিজ্ঞানে নোবেল বিজয়ীদের তালিকা Lars Onsager recipient 2000 Launch of Kosterlitz Centre in Aberdeen 2010 Research profile at Brown University
মুরি

মুরি হল ভারত এর ঝাড়খণ্ড রাজ্যের একটি শহর। শহরটি সুবর্ণরেখা নদী তীরে অবস্থিত। শহরটি ছোটনাগপুর মালভূমির উপর অবস্থিত। এই শহরের উচ্চতা সমুদ্র সমতল থেকে প্রায় ২৮০ মিটার। এই শহরের পাশ দিয়ে সুবর্ণরেখা নদী প্রবাহীত হয়েছে। ২০০১ সালের জনগনোনায় মুরির মোট জনসংখ্যা ১১,৯৯৯ জন। তার মধ্যে ৫৩% পুরুষ ও ৪৭% মহিলা। গড় স্বাক্ষরতার হার ৭৩%। ৬ বছরের কম বয়স্ক জনসংখ্যার হার ১২%। শহরটি ১ নং রাজ্য সড়ক দ্বার রাঁচির সঙ্গে যুক্ত। এছাড়া মুরি জংসন স্টেশন দ্বারা রাঁচি,কলকাতা,ধানবাদ প্রভৃতি শহরের সঙ্গে যুক্ত। "Muri City Population Census 2011"। সংগ্রহের তারিখ ০৫-১০-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Muri Express derails in UP 4 dead"। টাইমস ওফ ইন্ডিয়া। সংগ্রহের তারিখ ০৫-১০-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
শিল-পাটা

শিল-নোড়া হচ্ছে দুই খণ্ড পাথর যা প্রধানত রান্নাঘরে মশলা পেষার জন্য ব্যবহৃত হয়। শিল ট্রাপিজয়েডাকার এবং মেঝেতে রাখা হয়। শিলের ওপর মশলা, যেমন শুকনো মরিচ, ধনে, হলুদ, জিরা ইত্যাদি রেখে নোড়া দিয়ে ডলা দিতে হয়। নোড়া একটি দীঘল পাথর খণ্ড, যা প্রস্থে কিঞ্চিৎ গোলাকার। দুই হাতে নোড়া আঁকড়ে ধরে শিলের ওপর মশলা পিষতে হয়। কাটনিওয়ালা কত স্বাভাবিক ভঙ্গিতে পাটার পাথরটি খোদায় করে চলত। কিছুক্ষণের মধ্যেই সাড়া পাটার গা মাছের আঁশের মত রূপ ধারণ করে ফেলেন তারা। শ্রমের সাথে শিল্পের সক্ষতা বাঙালি মানসে যেন প্রোথিত। পাটা ধার কাটনিওয়ালারা তাদের দক্ষতা আর গৃহস্থের ইচ্ছা অনুযায়ী পাটাতে ধার কেটে কেটে ফুটিয়ে তুলত মাছ, ফুল, লতা ও পাখির ছবি। পাথরে ধাতুর টোকা পড়ে খোদাই হতো আর থেকে থেকে ঝলকে উঠত আগুনের ফুলকি। বাতাসে পাথর পোড়া বারুদের গন্ধ। বাংলাদেশে অনেক জেলায় শিল-পাটা তৈরি করা হয়। এর মধ্যে উল্লেখ্যযোগ্য জেলাগুলি হচ্ছে, সিলেট, সুনামগঞ্জ, ময়মনসিংহ, পঞ্চগড়, কক্সবাজার, নেত্রকোনা। তবে সবচেয়ে বেশি তৈরি হয় জয়পুরহাটের আক্কেলপুর, চক্রপাড়া ও গোপীনাথপুর গ্রামে। ভোজনরসিক বাঙালিদের ঐতিহ্যে আজো আছে হাতে বাটা মশলায় তৈরি খাবার। এখন হাতে বাটা মশলার বদলে মেশিনে ভাঙানো গুড়া মশলার প্রচলন এসেছে। তারপরও অনেকে হাতে বাটা মশলায় তৈরি খাবার পছন্দ করেন। বাজারের গুঁড়া মশলার তুলনায় বাটা মশলায় রান্নায় স্বাদ এ ভিন্নতা পাওয়া যায়। তবে সমস্যা হলো সবসময় এই শিল-পাটা ধার করানোর লোক পাওয়া যায় না। আর শিল-পাটার ধার কমে গেলে মশলা পিষে নেয়া বেশ কষ্টকর হয়। চলুন তাহলে দেরি না করে জেনে নেয়া যাক বাসায় কীভাবে ধার করবেন শিল-পাটা- প্রথমে মেঝেতে একটি মোটা কাপড় বা তোয়ালের উপর শিল-পাটা বসিয়ে নিন। হাতুড়ি এবং বড় স্ক্রু অথবা গজাল নিন। পুরনো গর্তের মধ্যে খানিকটা বাঁকা করে স্ক্রু ধরুন এবং অল্প অল্প করে হাতুড়ি দিয়ে ঠুকুন। চাইলে নতুন করেও গর্ত করতে পারেন। ঘন ঘন গর্ত করতে হবে, পাটা গর্ত হয়ে গেলে একইভাবে শিলে ধার দিয়ে নিন। শিল পাটা ধার করার সময় চোখে বড় চশমা অথবা সানগ্লাস পরে নেবেন অবশ্যই। নাহলে ছোট ছোট পাথরের টুকরা ছিটকে চোখে যেতে পারে। হাতে গ্লাভসও পড়ে নিতে পারেন। শিল-নোড়ার নোড়া শিল-নোড়ার শিল "ঘরে বসেই ধার করুন শিল-পাটা"। আজকের টাঙ্গাইল। ২০২০-০১-০৮। সংগ্রহের তারিখ ২০২২-০৪-১২।
হরিশচন্দ্রের দীঘি

হরিশচন্দ্রের দীঘি মুন্সীগঞ্জ জেলার রামপালে অবস্থিত একটি প্রত্নতত্ত্ব নিদর্শন ও বাংলাদেশের অন্যতম প্রাচীন দীঘি। স্থানীয়ভাবে দীঘিটি মাঘী পূর্ণিমা দীঘি নামেও পরিচিত। জনশ্রুতি অনুসারে, এ অঞ্চলে দীঘিটি খনন করেছিলেন রাজা হরিশচন্দ্র। ১০৯১ থেকে ১১০৩ পর্যন্ত পাল বংশীয় রাজা শূরপালের ভাই রামপাল বিক্রমপুর অঞ্চল শাসন করেন সেসময় তার নামানুসারে রামপাল গ্রামের নামকরণ করা হয়েছিল বলে ধারণা করা হয়ে থাকে। পাল বংশের রাজাগণ বিভিন্ন অঞ্চলে বিভক্ত ছিলেন তবে তাদের মধ্যে হরিশচন্দ্র রাজার রাজত্ব রংপুর পর্যন্ত বিস্তৃত ছিল ও তিনি সাভারের কাঁঠালবাড়ী থেকে তার রাজ্য পরিচালনা করতেন বলে মনে করা হয়। দীঘিটি কে খনন করেছিলেন সে সম্পর্কে ইতিহাসবিদগণ সঠিক তথ্য উদ্‌ঘাটন করতে পারেননি। তবে মনে করা হয় রাজা হরিশচন্দ্রের শাসনামলেই দীঘিটি খনন করা হয়েছিল। কিংবদন্তি অনুসারে, এ দীঘিটিকে ঘিরে অনেক গল্প প্রচলিত। বর্তমানে প্রতি বছর এখানে মাঘী পূর্ণিমাতে মেলার আয়োজন করা হয়। মেলায় আগত অনেক লোকই বিশ্বাস করে, এ দীঘিটিতে কোন অলৌকিক শক্তি রয়েছে। এমন বিশ্বাস থেকে আগতরা বিভিন্ন উপঢৌকন দিয়ে দীঘিটির পূজা করে থাকে। জনশ্রুতি অনুসারে, ব্রিটিশ শাসনামলে এ দীঘির পানি সম্পূর্ণ সেচার জন্য বেশ কিছুদিন চেষ্টা করার পর তারা তাদের চেষ্টা বন্ধ করে করে দেয় পানি না কমার কারণে। বাংলাদেশের প্রত্নতাত্ত্বিক স্থানের তালিকা "বিক্রমপুরে রাজা হরিশ চন্দ্রের দীঘি – munshiganjnews.com – মুন্সীগঞ্জ নিউজ ডটকম"। ১৮ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৬।  "সংরক্ষণাগারভুক্ত অনুলিপি"। ১ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৬।  উইকিমিডিয়া কমন্সে হরিশচন্দ্রের দীঘি সংক্রান্ত মিডিয়া রয়েছে।
কুতুব মসজিদ

কুতুব মসজিদ বা কুতুব শাহ মসজিদ কিশোরগঞ্জ জেলার অষ্টগ্রাম উপজেলায় অবস্থিত একটি প্রত্নতাত্ত্বিক নিদর্শন ও বাংলাদেশের একটি প্রাচীন মসজিদ। মসজিদটি সুলতানী আমলে নির্মিত বলে ধারণা করা হয়। কুতুব মসজিদটি আবিষ্কারের সময় এটিতে কোন শিলালিপি পাওয়া যায়নি বলে এর সঠিক নির্মাণকাল সম্পর্কে তেমন কোন তথ্য পাওয়া যায় না। তবে স্থাপত্য রীতি ও আন্যান্য দিক বিবেচনা করে প্রত্নতত্ত্ববিদগণ ধারণা করেন এটি ১৬শ শতকে সুলতানী আমলে নির্মাণ করা হয়েছে। মসজিদটির পাশেই একটি কবর রয়েছে যা কুতুব শাহ-এর বলে ধরনা করা হয়ে থাকে। তার নামানুসারে মসজিদটিকে কুতুব মসজিদ বা কুতুব শাহ মসজিদ বলে ডাকা হয়। ১৯০৯ সালে তৎকালীন প্রত্নতত্ত্ব অধিদপ্তর এটিকে সংরক্ষিত হিসেবে নথিভুক্ত করে। চারকোণা কুতুব মসজিদের ৪টি কোণেই রয়েছে ৪টি বুরুজ যা অষ্টভূজাকৃতি। এটি উত্তর-দক্ষিণ দিকে লম্বা ও পূর্ব-পশ্চিমে প্রশস্ত। অষ্টভূজাকৃতি বুরুজের উপর রয়েছে ৪টি মিনার। এছাড়াও মসজিদটিতে রয়েছৈ মোট ৫টি গম্বুজ। পশ্চিম দেয়াল ব্যতীত এর তিনটি দেয়ালেই প্রবেশপথ রয়েছে মোট ৫টি যার মধ্যে পূর্বে রয়েছ ৩টি। কুতুব মসজিদের বাইরের দেয়ালে বিভিন্ন নকশা করা রয়েছে। সুলতানী আমলের এ মসজিদটির ছাদের কার্নিশ বক্রাকার। তৎকালীন ময়মনসিং অঞ্চলের এটিই টিকে থাকা সুলতানী আমলের সবচেয়ে প্রাচীন মসজিদ বলে ধারণা করা হয়। বাংলাদেশের প্রত্নতাত্ত্বিক স্থানের তালিকা বাংলাদেশের মসজিদের তালিকা ঢাকা বিভাগের মসজিদের তালিকা "কুতুব মসজিদ - বাংলাপিডিয়া"। bn.banglapedia.org।  http://dhakatimes.com.bd/2014/08/29/50636/historical-qutb-mosque/[স্থায়ীভাবে অকার্যকর সংযোগ] Pratidin, Bangladesh। "কুতুব মসজিদ - বাংলাদেশ প্রতিদিন"।  উইকিমিডিয়া কমন্সে কুতুব মসজিদ সংক্রান্ত মিডিয়া রয়েছে।
সাদী মসজিদ

সাদী মসজিদ কিশোরগঞ্জ জেলার পাকুন্দিয়া উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি প্রত্নতাত্ত্বিক স্থাপনা। এটি উপজেলার এগারসিন্ধুর গ্রামে অবস্থিত। সাদী মসজিদে সংযুক্ত একটি ফরাসি শিলালিপি রয়েছে। উক্ত শিলালিপির তথ্য অনুযায়ী, মুঘল সম্রাট শাহজাহানের শাসনামলে মসজিদটি নির্মাণ করা হয়েছিল। ১৬৫১ সালে জনৈক শাইখ সাদী মসজিদটি নির্মাণ করনে। শিলালিপি থেকে এটিও জানা যায় যে, সাদীর পিতার নাম শাইখ শিরু। সাদী মসজিদটিতে ষাটগম্বুজ মসজিদের মত কিছুটা কারুকার্য রয়েছে। মসজিদটি দেখতে বর্গকার যা উঁচু একখন্ড জমির উপর নির্মাণ করা হয়েছে। মসজিদটির গম্বুজ দেতে বর্গাকার ও প্রতিটি বাহুর দৈর্ঘ্য ২৫ ফুট। পুরো মসজিদটির দেয়ালে মোট ৫টি প্রবেশপথ রয়েছে যার মধ্যে পূর্বদেয়ালে ৩টি, উত্তর ও দক্ষিণ দেয়ালে ১টি করে। সবগুলো প্রবেশপথের আকার ধনুকের ন্যায়। প্রতিটি দেয়ালেই টেরাকোটার নকশা করা রয়েছে। সাদী মসজিদটির আয়তন চতুর্দিকেই ৭.৬২ মিটার। এর পশ্চিম দেয়ালে ৩টি মিহরাব রয়েছে যার মধ্যে মাঝেরটি অপেক্ষাকৃত বড় আকৃতির। প্রবেশপথ ও পুরো ইমারতের উপর রয়েছে পোড়ামাটির আস্তর যাতে বিভিন্ন নকশাও বিদ্যমান রয়েছে। বাংলাদেশের প্রত্নতাত্ত্বিক স্থানের তালিকা বাংলাদেশের মসজিদের তালিকা ঢাকা বিভাগের মসজিদের তালিকা "সাদী মসজিদ - বাংলাপিডিয়া"।  "শেখ সাদী মসজিদ ও শাহী মসজিদ - Pakundia Upazilla - পাকুন্দিয়া উপজেলা"। [স্থায়ীভাবে অকার্যকর সংযোগ] "সাদী মসজিদ -Department of Archaeology-Government of the People's Republic of Bangladesh - প্রত্নতত্ত্ব অধিদপ্তর-গণপ্রজাতন্ত্রী বাংলাদেশ সরকার"।  উইকিমিডিয়া কমন্সে সাদী মসজিদ সংক্রান্ত মিডিয়া রয়েছে।
জঁ-পিয়ের সোভাজ

জঁ-পিয়ের সোভাজ (ফরাসি: Jean-Pierre Sauvage; জন্ম: ২১ অক্টোবর, ১৯৪৪) প্যারিসে জন্মগ্রহণকারী বিশিষ্ট ফরাসি রসায়নবিদ। বর্তমানে তিনি স্ত্রাসবুর বিশ্ববিদ্যালয়ে ফরাসি সমন্বয়কারী রসায়নবিদ হিসেবে কাজ করছেন। সুপ্রামোলকুলার রসায়নে বিশেষজ্ঞ তিনি। ফলশ্রুতিতে ২০১৬ সালে রসায়নে নোবেল পুরস্কার লাভ করেন তিনি। ১৯৪৪ সালে প্যারিসে জন্মগ্রহণ করেন সোভাজ। জে. -এম. লেনের তত্ত্বাবধানে লুই-পাস্তুর বিশ্ববিদ্যালয় থেকে পিএইচডি ডিগ্রি লাভ করেন। পিএইচডি চলাকালে ক্রিপ্টেন্ড লিগ্যান্ডসের প্রথম সংশ্লেষণগুলোতে অবদান রাখেন। এম. এল. এইচ. গ্রীনের সাথে পোস্টডক্টরাল গবেষণা সম্পন্ন করেন। এরপর তিনি স্ট্রাসবুর ফিরে আসেন। সেখানেই তিনি বর্তমানে এমেরিটাস অধ্যাপক হিসেবে কর্মরত। স্বভাবসুলভ বিজ্ঞানী হিসেবে জ্ঞানের বিভিন্ন ক্ষেত্রে কাজ করেছেন। তন্মধ্যে, কার্বন-ডাই-অক্সাইডের ইলেক্ট্রোকেমিক্যাল প্রতিক্রিয়া ও সালোকসংশ্লেষ প্রতিক্রিয়া কেন্দ্রের গঠন অন্যতম। তার কাজের বৃহদাংশ আণবিক টপোলজিকে ঘিরে গড়ে উঠেছে। ২৬ মার্চ, ১৯৯০ তারিখে ফরাসি বিজ্ঞান একাডেমির যোগাযোগবিষয়ক সদস্যরূপে নির্বাচিত হন। এরপর ২৪ নভেম্বর, ১৯৯৭ তারিখে পূর্ণাঙ্গ সদস্য হন। বর্তমানে তিনি স্ট্রসবার্গ (ইউনিস্ত্রা) বিশ্ববিদ্যালয়ের অধ্যাপক। ২০১৬ সালে স্যার জে. ফ্রেজার স্টডার্ট ও বার্নার্ড এল. ফেরিঞ্জা’র সাথে যৌথভাবে রসায়নে নোবেল পুরস্কার লাভ করেন। Staff (৫ অক্টোবর ২০১৬)। "The Nobel Prize in Chemistry 2016"। Nobel Foundation। সংগ্রহের তারিখ ৫ অক্টোবর ২০১৬।  Dietrich, B.; Lehn, J. M.; Sauvage, J. P. (১৯৬৯)। "Les Cryptates"। Tetrahedron Letters। 10 (34): 2889–2892। ডিওআই:10.1016/S0040-4039(01)88300-3।  Collin, J. P.; Sauvage, J.-P. (১৯৮৯)। "Electrochemical reduction of carbon dioxide mediated by molecular catalysts"। Coord. Chem. Rev.। 93: 245–268। ডিওআই:10.1016/0010-8545(89)80018-9।  Chang, Kenneth; Chan, Sewell (৫ অক্টোবর ২০১৬)। "3 Makers of 'World's Smallest Machines' Awarded Nobel Prize in Chemistry"। New York Times। সংগ্রহের তারিখ ৫ অক্টোবর ২০১৬।  Press Release: The Nobel Prize in Chemistry 2016 [১]. Davis, Nicola; Sample, Ian (২০১৬-১০-০৫)। "live"। the Guardian। সংগ্রহের তারিখ ২০১৬-১০-০৫।  রসায়ন মাইকেল কস্টারলিৎজ রসায়নে নোবেল বিজয়ীদের তালিকা A Chem Soc Rev themed issue dedicated to Professor Jean-Pierre Sauvage on the occasion of his 65th birthday. Includes The master of Chemical Topology, an editorial by Professor J Fraser Stoddart about the life and work of Professor Sauvage
গাই রিচি

গাই স্টুয়ার্ট রিচি (ইংরেজি: Guy Ritchie) (জন্ম: ১০ সেপ্টেম্বর, ১৯৬৮) হলেন একজন ইংরেজ চলচ্চিত্র পরিচালক তিনি তার ক্রাইম চলচ্চিত্রের জন্য বেশি পরিচিত। তিনি মাধ্যমিক বিদ্যালয় ত্যাগ করেন এবং ১৯৯০ সালের মাঝামাঝি চলচ্চিত্র শিল্পে প্রবেশ-স্তরের কাজ শুরু করেন। তিনি শেষ পর্যন্ত বিজ্ঞাপন বিধায়ক থেকে স্নাতক ডিগ্রী অর্জন করেন। গাই রিচি হ্যাটফিল্ড, হার্টফোর্ডশায়ার, ইংল্যান্ডে জন্মগ্রহণ করেন। তার মা অ্যাম্বার (বিবাহ-পারকিনসন) এবং তার বাবা ক্যাপ্টেন জন ভিভিয়ান রিচি (খ. 1928) এর দুই সন্তানের মধ্যে তিনি দ্বিতীয়, তার বাবা একজন সাবেক Seaforth Highlanders এর কর্মচারী এবং বিজ্ঞাপন নির্বাহী ছিলেন। জনস এর পিতা মেজর স্টুয়ার্ট রিচি, যিনি ফ্রান্সে মারা যান ১৯৪০ সালে দ্বিতীয় বিশ্বযুদ্ধের সময়। "Guy Ritchie Biography"। biography.com। Biography। জুলাই ২৪, ২০১৫। জুলাই ২১, ২০১৫ তারিখে মূল থেকে আর্কাইভ করা। সংগ্রহের তারিখ অক্টোবর ৫, ২০১৬।  "GUY RITCHIE"। rottentomatoes.com। রটেন টম্যাটোস। ১০ এপ্রিল ২০১০।  "Guy Ritchie's Birthplace"। lifetimetv.co.uk। Lifetime TV UK। মার্চ ১৭, ২০১০। ৭ জুন ২০১৬ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৬।  "Hero in two world wars"। ১৩ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১৩।  Kate Middleton is related to Madonna's ex-husband by Jim Boulden, CNN, edition.cnn.com. 30 March 2011. Retrieved 4 December 2015 উইকিমিডিয়া কমন্সে গাই রিচি সংক্রান্ত মিডিয়া রয়েছে। ইন্টারনেট মুভি ডেটাবেজে গাই রিচি (ইংরেজি) প্রবেশদ্বার:  জীবনী মার্কিন যুক্তরাষ্ট্র চলচ্চিত্র
ধ্যান চাঁদ পুরস্কার

ধ্যান চাঁদ পুরস্কার (Dhyan Chand Award) ভারতের ক্রীড়া ক্ষেত্রে আজীবন কৃতিত্বের সর্বোচ্চ ক্রীড়া সম্মান ভারত সরকারের ক্রীড়া এবং যুব কল্যাণ মন্ত্রণালয় থেকে প্রদান করা হয়। এই পুরস্কার মহান ভারতীয় হকি খেলোয়াড় ধ্যানচাঁদের নামে নামকরণ করা হয়েছে। এই পুরস্কার ২০০২ সাল থেকে প্রবর্তন করা হয়। এই পুরস্কারের সাথে নগদ ₹৫০০,০০০ টাকা, একটি মানপত্র এবং ধ্যান চাঁদ-এ হকি খেলতে থাকা একটা ট্রফি দেয়া হয়। Dhyan Chand Award[স্থায়ীভাবে অকার্যকর সংযোগ] from the website of Ministry of Youth Affairs & Sports, India; retrieved 23 August 2011.
নাগপুর জংশন রেলওয়ে স্টেশন

নাগপুর জংশন রেলওয়ে স্টেশন ভারতের মহারাষ্ট্রের নাগপুরে অবস্থিত একটি রেলওয়ে স্টেশন । নাগপুর জংশন রেলওয়ে স্টেশন, যা নাগপুরের একটি অন্যতম পুরাতন এবং ব্যস্ত রেলওয়ে স্টেশন, ১৯২৫ সালের ১৫ জানুয়ারী তৎকালীন গভর্নর স্যার ফ্রাঙ্ক এ স্টেশনটির উদ্বোধন করেন । নাগপুরের রেলওয়ে স্টেশনগুলো অনেক পূর্বেই স্থািত হয়েছিলো, ভারতের স্বাধীনতারও পূর্বকালীন সময়ে, যেহেতু তখনকার সময় হতে নাগপুর ভারতের একটি অত্যন্ত গুরুত্বপূর্ণ শহর হিসাবে পরিচিত ছিল । ১৮৬৭ সালের শুরুর দিকে নাগপুর রেলওয়ে স্টেশন প্রতিষ্ঠা লাভ করতে শুরু কর । ১৮৮১ সালে, নাগপুর ছত্রিশগড় প্রদেশের মধ্য দিয়ে ভায়া হয়ে ভারতের অপর একটি গুরু্বপূর্ণ শহর কলকাতার সাথে সংযুক্ত হয় । মূল নাগপুর রেলওয়ে স্টেশন বর্তমান স্টেশনের অবস্থান হতে পূর্বদিকে ছিল । বর্তমানের নাগপুর রেলওয়ে স্টেশন অবশ্য ভারতের স্বাধীনতা লাভের পূর্ববর্তী সময়ে ১৯২৪ সালের দিকে প্রতিষ্ঠা লাভ করে । বিভিন্ন স্থান হতে আগত সর্বমোট প্রায় ২৪২ টি ট্রেন নাগপুর স্টেশনে থামে, এগুলোর মধ্য রয়েছে প্যাসেঞ্জার, এক্সপ্রেস, মেইল, দুরন্ত, রাজধানী, গরীব রথ ট্রেন ইত্যাদি । এগুলোর মধ্যে, প্রায় ৫৩ টি ট্রেন প্রতিদিন চলাচল করে থাকে এবং ২৬টি ট্রেন নাগপুর হতে ছাড়ে । প্রয় ১.৬ লক্ষ যাত্রী নাগপুর স্টেশনের মাধ্যমে যাতায়াত করে থাকে । নাগপুর রেলওয়ে স্টেশন শুধুমাত্র মহারাষ্ট্র প্রদেশের দ্বিতীয় রাজধানী শহর কিংবা দেশের অন্যতম দর্শনীয় স্হানগুলোর গন্তব্যের জন্যই নয়, বরং এর অন্যতম অবস্থানের জন্য ব্যাপকভাবে গুরুত্বপূর্ণ । স্টেশনটি দেশের কেন্দ্রস্থলে অবস্থিত এবং সেই কারণে শুধুমাত্র মহারাষ্ট্র প্রদেশের জন্য নয়, সারা ভারতীয় উপমহাদেশের জন্যই নাগপুর স্টেশন অত্যন্ত গুরুত্বপূর্ণ একটি স্টেশন । ভারতের যে ২২টি স্টেশন আন্তর্জাতিক মানে উন্নীতকরণের সিদ্ধান্ত নেওয়া হয়, তার মধ্যে নাগপুর রেলওয়ে স্টেশন অন্যতম ।পাবলিক-প্রাইভেট পার্টনারশিপের মাধ্যমে স্টেশনটিতে উন্নয়ন কার্যক্রম পরিচালিত হয়েছে এবং স্টেশনটিতে নিরাপত্তা, সাবধানতা এবং পরিষ্কার-পরিচ্ছন্নতা ইত্যাদি সহ নানাবিধ সুবিধার উপর গুরুত্ব আরোপ করা হয় । নাগপুর স্টেশনের কাছে অবস্থিত অজনি স্টেশনটিকে একটি টার্মিনাস হিসাবে ব্যবহার করার মাধ্যমে নাগপুর থেকে অধিক যাত্রীর চাপ কমানোর পরিকল্পনা রয়েছে । এছাড়া অজনিকে একটি কোচিং কমপ্লেক্স হিসাবে গড়ে তোলার পরিকল্পনাও রয়েছে । প্রধান স্টেশনের পাশাপাশি শহরের অন্যান্য রেলওয়ে স্টেশন হচ্ছে অজনি, ইটওয়ারি, কালামনা এবং গোধানি ইত্যাদি । নাগপুর রেলওয়ে স্টেশন হতে অজনি স্টেশনের দূরত্ব ৩ কিলোমিটার । এটি ইন্ডিয়ান রেলওয়ের সবচেয়ে সংক্ষিপ্ত চলাচল পথ, যেখানে ক্রুরা নাগপুর স্টেশন হতে অজনি স্টেশনের ওয়ার্কশপে চলাচল করে থাকে । "Electrification History"। সংগ্রহের তারিখ ৩১ মার্চ ২০০৪।  "90 years of Nagpur station Building"। nagpurtoday.in। ১৪ জানুয়ারি ২০১৫। সংগ্রহের তারিখ ৬ অক্টোবর ২০১৬।  "Arrivals at NGP/Nagpur Junction"। indiarailinfo.com। সংগ্রহের তারিখ ৬ অক্টোবর ২০১৬।  "Nagpur Railway Station Services"। cleartrip.com। সংগ্রহের তারিখ ৬ অক্টোবর ২০১৬।  "Travel to Nagpur"। mapsofindia.com। ৯ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৬।  "Nagpur to get model railway station"। The Times of India। ২২ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৬।  "Nagpur railway station to be developed into world class terminal"। সংগ্রহের তারিখ ৬ অক্টোবর ২০১৬।  "Indian Railways – 10 Interesting Facts"। zeenews.india.com। ২৫ জুলাই ২০১২। সংগ্রহের তারিখ ৬ অক্টোবর ২০১৬।
বিহার ধাপ

বিহার ধাপ বগুড়ার শিবগঞ্জ উপজেলায় অবস্থিত বাংলাদেশের অন্যতম একটি প্রত্নতাত্ত্বিক স্থান। স্থানীয় ভাবে এটি তোতারাম পন্ডিতের ধাপ বা তোতারাম পন্ডিতের বাড়ি নামেও পরিচিত। এটি বগুড়ার শিবগঞ্জের বিহার নামক গ্রামে অবস্থিত। এর পশ্চিম ও দক্ষিণ দিক দিয়ে নাগর নদী প্রবাহিত হয়েছে। এটি মহাস্থানগড় থেকে প্রায় চার কি.মি. উত্তর-পশ্চিমে ও ভাসু বিহার থেকে প্রায় এক কি.মি. দূরে অবস্থিত। বিখ্যাত চীনা পরিব্রাজক হিউয়েন সাং ৬৩৮-৬৪৫ খ্রি. এই সময়কালে বাংলার এই অঞ্চল ভ্রমণ করেন। তিনি মহাস্থানগড় থেকে ৬ কি.মি. পশ্চিমে পো-সি-পো বিহার নামে এক বিহারের কথা উল্লেখ করেছিলেন। ধারণা করা এই বিহার ধাপই সেই পো-সি-পো বিহার। এখানে ১৯৭৯-১৯৮৬ সাল পর্যন্ত ধারাবাহিকভাবে খনন কাজ চলে। এতে পশ্চিম অংশে পাশাপাশি দুইটি বৌদ্ধ বিহার এবং পূর্ব দিকে একটি মন্দিরের অবকাঠামো আংশিকভাবে উন্মোচিত হয়। পরবর্তীতে ২০০৫-০৬ সালের দিকে পুনরায় খনন কাজ চালানো হয়। তখন পূর্বে আবিস্কৃত মন্দিরের পাশে আরও একটি মন্দিরের ধ্বংসাবশেষের কিয়দংশ উন্মোচিত হয়। দুইটি মন্দিরই উত্তরমুখী। বিভিন্ন সময়ে খননের ফলে এখানে এক হাজারেরও বেশি বিভিন্ন ধরনের প্রত্নতাত্ত্বিক জিনিসের সন্ধান মিলেছে। এর মধ্যে উল্লেখযোগ্য হল ব্রোঞ্জ নির্মিত ধ্যানমগ্ন বুদ্ধমূর্তি, রৌপ্য মুদ্রা, কাঁচের পুঁতি, ৬০টি পোড়ামাটির ফলক চিত্র, পোড়া মাটির সীল মোহর, ধুপদানী, পিরিচ, মাটির পাত্র, ১০০টি নকশা অঙ্কিত ইট, লোহার পেরেক ইত্যাদি। প্রথম নির্মাণ যুগের স্থাপত্যকাঠামো ও সংশ্লিষ্ট প্রত্নতাত্ত্বিক জিনিসের বৈশিষ্ট্য বিশ্লেষণের মাধ্যমে এ যুগের কাল নির্ধারণ করা হয় চার অথবা পাঁচ শতক। ধারণা করা হয় দ্বিতীয় ও তৃতীয় নির্মাণকাল ছয় থেকে দশ শতকের। চতুর্থ থেকে পঞ্চম নির্মাণ যুগের স্থাপত্যকর্মে অনেক ক্ষেত্রেই পুরানো ইটের পুনর্ব্যবহার পরিলক্ষিত হয়েছে। আরও ধারণা করা হয় আনুমানিক এগারো থেকে বারো শতক এই সময়ের মাঝামাঝি কোন এক সময়ে এই প্রত্নস্থলটির পতন ঘটে। একসময় ঢিবি আকৃতির এই প্রত্নস্থলটি দৈর্ঘ্য প্রায় ২৫০ মিটার এবং প্রস্থ প্রায় ২২০ মিটার এবং ভূমি থেকে প্রায় ২ মিটার উঁচু ছিল। প্রথম পর্যায়ে এটি খননের ফলে উত্তর-দক্ষিণে ৫৭ মিটার এবং পূর্ব-পশ্চিমে ৬১ মিটার দৈর্ঘ্যের একটি বিহার আবিস্কৃত হয়। যার মাঝখানে রয়েছে একটি উন্মুক্ত আঙ্গিনা, যার চারপাশে ৩৭টি ভিক্ষু কক্ষ দেখা যায়। উত্তর এবং দক্ষিণ দিকে ১০টি করে কক্ষ, পূর্ব দিকে ৮টি এবং পশ্চিম দিকে ৯টি কক্ষের অবস্থান পরিলক্ষিত হয়। কক্ষগুলোর প্রাচীরের পুরুত্ব ২ মিটার থেকে ২.৬ মিটার। এখানে প্রাপ্ত দুই মন্দিরের একটি ছয় ধাপ বিশিষ্ট এবং পূর্ব-পশ্চিমে ৫ মিটার ও উত্তর-দক্ষিণে সম্ভবত ৬ মিটার দীর্ঘ। এর প্রতিটি ধাপ ২৪ সেঃমিঃ চওড়া, ১.৭০ সেঃমিঃ লম্বা এবং ২৭ সেঃমিঃ উঁচু। এর পলেস্তর ২ সেঃমিঃ পুরু এবং ইটের গুঁড়া ও কাদামাটির তৈরি। একে বজ্রলেপ বলে এবং যা বাংলাদেশে এখন পর্যন্ত অন্য কোনো প্রাচীন মন্দির স্থাপত্যে পাওয়া যায় নাই। প্রথম নির্মাণ যুগের এই মন্দির ক্ষতিগ্রস্ত হওয়ায় দ্বিতীয় নির্মাণ যুগে পুরনো এ মন্দিরের সাথে সংযুক্ত করে পশ্চিম পাশে একটি নতুন মন্দির নির্মাণ করা হয় এবং পুরানো মন্দিরটি পুনর্নির্মাণ করা হয়। খনন কাজ এখনো সম্পূর্ণ না হওয়ায় দ্বিতীয় মন্দিরের সম্পূর্ণ অবকাঠামো উন্মোচিত হয়নি। বাংলাদেশের প্রত্নতাত্ত্বিক স্থানের তালিকা "শিবগঞ্জের দুই বিহার"। ৬ মে ২০১৫ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৬।  "বিহার ধাপ - বাংলাপিডিয়া"।  উইকিমিডিয়া কমন্সে বিহার ধাপ সংক্রান্ত মিডিয়া রয়েছে।
ডেবোরা ফ্যালকনার

ডেবোরা ফ্যালকনার (ইংরেজি: Deborah Falconer) (জন্ম: ১৩ আগস্ট, ১৯৬৫) হলেন একজন আমেরিকান সঙ্গীতশিল্পী এবং সাবেক অভিনেত্রী। তার প্রথম অ্যালবাম এর নাম ছিল আন্ট্যাংগল। তিনি তার দ্বিতীয় অ্যালবাম ব্রেভ লাইক মি মুক্তি দেন ২২ জুলাই ২০০৩ সালে 'রাভিশ' রেকর্ডস এর মাধ্যমে। ফ্যালকনার হলেন হলিউডের আয়রন ম্যান খ্যাত অভিনেতা রবার্ট ডাউনি জুনিয়র এর প্রাক্তন স্ত্রী। ডেটিং এর ৪২ দিন পর, ২৯শে মে ১৯৯২ সালে বিবাহ করেছিলেন। তাদের ছেলে "ইন্ডিও ফ্যালকনার ডাউনি", সেপ্টেম্বর ১৯৯৩ সালে জন্মগ্রহণ করেন। অবশেষে ফ্যালকনার ডাউনিকে ছেড়ে দেন এবং তাদের একমাত্র ছেলেকে তার সঙ্গে রাখেন। প্রবেশদ্বার:  জীবনী মার্কিন যুক্তরাষ্ট্র চলচ্চিত্র "Deborah Falconer Biography"। hotbirthdays.com (ইংরেজি ভাষায়)। Hot Birthdays। Sheptember 09,, 2015। ২৯ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৬।  এখানে তারিখের মান পরীক্ষা করুন: |তারিখ= (সাহায্য) "Deborah L Falconer born 1965"। californiabirthindex.org (ইংরেজি ভাষায়)। California Birth Index।  "Deborah Falconer ~ Artist"। musicbrainz.org (ইংরেজি ভাষায়)।  "Robert Downey Jr Biography"। People।  "Robert Downey Jr. Biography"। people.com। পিপল (ম্যাগাজিন)। সংগ্রহের তারিখ জুলাই ১০, ২০১৪। On September 7, 1993, the couple welcomes a son, Indio.  "Robert Downey Jr." episode of Biography, 2007; viewed August 29, 2008. "Downey's Wife Asks for Divorce"। ABC News। সংগ্রহের তারিখ জানুয়ারি ২৪, ২০১৬। On September 7, 1993, the couple welcomes a son, Indio.  ইন্টারনেট মুভি ডেটাবেজে ডেবোরা ফ্যালকনার (ইংরেজি)